153. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ  ΚΟΙΝ. ΥΠΗΡΕΣΙΩΝ Αριθ. Δ1α/24077 της 23/24 Ιουν. 1982 (ΦΕΚ Β΄ 444) Συγχώνευση Υπηρεσιών και Υπηρεσιακών Πειθαρχικών Συμβουλίων του Ι.Κ.Α. Έχοντας υπόψη: 1.Τις διατάξεις της παρ. 2 του άρθρ. 4 του Νόμ. 1232/1982 "Επαναφορά σε ισχύ, τροποποίηση και συμπλήρωση των διατάξεων του Ν.Δ. 4352/1964 και άλλες διατάξεις "και της παρ. 1 του άρθρ. 11 του Νόμ. 1256/1982 "Για την πολυθεσία, την πολυαπασχόληση και την καθιέρωση ανωτάτου ορίου απολαβών στο δημόσιο τομέα καθώς και για το Ελεγκτικό Συνέδριο, το Νομικό Συμβούλιο του Κράτους και άλλες διατάξεις". 2.Το Π.Δ. 397/82 (ΦΕΚ 74/18.6.82.τ.Α΄). 3.Τις διατάξεις τις σχετικές με τα Υπηρεσιακά Συμβούλια και τα Υπηρεσιακά Πειθαρχικά Συμβούλια του ΙΚΑ. 4.Την ανάγκη να καθιερωθεί ενιαία αντιμετώπιση όλων των θεμάτων υπηρεσιακής καταστάσεως όλων των υπαλλήλων του Ι.Κ.Α., ανεξαρτήτως βαθμού, από τρία Υπηρεσιακά Συμβούλια, επειδή ο αριθμός των υπηρετούντων σ' αυτό υπαλλήλων είναι πολύ μεγάλος που να εμπνέει εμπιστοσύνη, να παρέχει περισσότερα εχέγγυα για ευθυκρισία και αμεροληψία και να λειτουργεί ταχύτερα και αποδοτικότερα, δηλαδή το Α΄ Υπηρεσιακό Συμβούλιο Υπαλλήλων ΙΚΑ, Β΄ Υπηρεσιακό Συμβούλιο Υπαλλήλων ΙΚΑ, Γ΄ Υπηρεσιακό Συμβούλιο Υπαλλήλων ΙΚΑ. Το κάθε ένα απ' αυτά θα επιλαμβάνει επί θεμάτων Υπαλλήλων των Κλάδων και Βαθμών που θα ορίζονται με την απόφαση συγκροτήσεώς τους. 5.Την αριθ. 1245/81 κοινή απόφαση του Πρωθυπουργού και του Υπουργού Κοινωνικών Υπηρεσιών περί αναθέσεως αρμοδιοτήτων στους Υφυπουργούς Κοιν. Υπηρεσιών, αποφασίζουμε: 1.Τα προβλεπόμενα, από τις διατάξεις των άρθρων 3, 4, 5 και 6 του από 23/31.12.1955 προσαρμοστικού διατάγματος, του άρθρ. 34 του Νόμ. 22/ 1975 "περί ρυθμίσεως θεμάτων καταστάσεως των δημοσίων διοικητικών υπαλλήλων και ΝΠΔΔ", των άρθρ. 146 και 165 του Νόμ. 1811/1951 "Περί Κώδικος Καταστάσεως των δημοσίων διοικητικών υπαλλήλων", όπως αντικαταστάθηκαν με το άρθρ. 11 παρ. 1 του Νόμ. 417/1976 "περί επαναφοράς εν ισχύϊ των πειθαρχικών διατάξεων του Υπαλληλικού Κώδικος και τροποποιήσεως και συμπληρώσεως αυτών" (άρθρα του Κ.Π.Δ. 611/1977), Τριμελή και Πενταμελή Υπηρεσιακά και Υπηρεσιακά Πειθαρχικά Συμβούλια του ΙΚΑ συγχωνεύονται σε τρία συλλογικά με τον τίτλο Α΄ Υπηρεσιακό Συμβούλιο Υπαλλήλων του ΙΚΑ, Β΄ Υπηρεσιακό Συμβούλιο Υπαλλήλων του ΙΚΑ, Γ΄ Υπηρεσιακό Συμβούλιο Υπαλλήλων του ΙΚΑ. Σελ. 70,846 Τεύχος Δ112-Σελ. 34 2.Τα ανωτέρω Συμβούλια ορίζονται τριμελή και συντίθεται ως εξής: α)Από το Διοικητή ή Υποδιοικητή του ΙΚΑ ή άλλο ανώτατο όργανο διοικήσεως του ΙΚΑ κατά την κρίση του Υπουργού Κοινων. Υπηρεσιών, ως Πρόεδρο. β)Ως μέλη του Συμβουλίου: αα)Στην περίπτωση που προεδρεύει ο Διοικητής ή Υποδιοικητής ορίζονται ένας δικαστικός λειτουργός που ενδεικτικά μπορεί να λαμβάνεται από τους Αντιπροέδρους του Αρείου Πάγου ή του Ελεγκτικού Συνεδρίου, τους Αρεοπαγίτες ή Συμβούλους του Ελεγκτικού Συνεδρίου, τους Προέδρους Εφετών ή τακτικών δικαστηρίων (πολιτικών και διοικητικών) και ένας μόνιμος υπάλληλος Κλάδου ΑΤ με 5ο βαθμό, τουλάχιστον του Υπουργείου Κοινωνικών Υπηρεσιών ή του Ι.Κ.Α. ββ)Στην περίπτωση που δεν προεδρεύει ο Διοικητής ή Υποδιοικητής αλλά ανώτατο όργανο διοικήσεως του ΙΚΑ ορίζονται δύο μόνιμοι υπάλληλοι, κατά τα οριζόμενα αμέσως πιο πάνω. 3.Τα μέλη των Συμβουλίων ορίζονται με ισαρίθμους αναπληρωτές με απόφαση του Υπουργού Κοινων. Υπηρεσιών στην οποία θ’ αναφέρονται και οι αρμοδιότητες ενός εκάστου Συμβουλίου, με διετή θητεία, που αρχίζει από την 1η Ιανουαρίου. Με την ίδια απόφαση ορίζεται γραμματέας του Συμβουλίου με τον αναπληρωτή του υπάλληλος του ΙΚΑ με 6ο τουλάχιστο βαθμό. Η απόφαση αυτή εκδίδεται μέσα στο μήνα Δεκέμβριο του δευτέρου έτους της θητείας των μελών του Συμβουλίου. Κατά την πρώτη εφαρμογή της παρούσης απόφασης η θητεία των μελών του Συμβουλίου λήγει την 31 Δεκ. 1983. 4.Στα Συμβούλια αυτά μεταβιβάζονται όλες οι αρμοδιότητες των συγχωνευομένων κατά τα ανωτέρω Υπηρεσιακών και Υπηρεσιακών Πειθαρχικών Συμβουλίων. Τα ίδια Συμβούλια είναι αρμόδια για την κρίση όλων των υποθέσεων, που εκκρεμούν, κατά τη δημοσίευση της αποφάσεως αυτής, στα συγχωνευόμενα Συμβούλια. 5.Αναφορικά με τη λειτουργία των Συμβουλίων αυτών έχουν εφαρμογή οι διατάξεις των παρ. 3-10 του άρθρ. 3 του από 23/31.12.55 προσαρμοστικού δ/τος, των παρ. 3 και 4 του άρθρ. 159 του Νόμ. 1811/51, όπως αντικαταστάθηκαν με το άρθρ. 17 του Νόμ. 417/1976 (άρθρ. 234 Κ.Π.Δ. 611/1977), καθώς και οι λοιπές συναφείς διατάξεις του Υπαλληλικού Κώδικα (Κ.Π.Δ. 611/1977), όπως αυτός ισχύει, εφόσον συμβιβάζονται με τις ρυθμίσεις της απόφασης αυτής. 15Β.Β.α.153 Ίδρυμα Κοινωνικών Ασφαλίσεων 